અમેરિકાના ઇન્ટેલિજન્સ ચીફે ચેતવણી આપી છે કે પાકિસ્તાન સમર્થિત આતંકવાદી સમૂહ ભારતની અંદર હુમલાઓ કરવાના ચાલુ રાખશે. જેથી બન્ને દેશ વચ્ચે તણાવ વધી શકે છે. નેશનલ ઇન્ટેલિજન્સના નિર્દેશન ડેન કોટ્સનું આ નિવેદન તેવા સમયમાં આવ્યું છે જ્યારે સુંજવાન કેમ્પ પર થયેલા આતંકી હુમલામાં સેનાના 6 સૈનિકો શહીદ થયાં છે. પાકિસ્તાન સ્થિત આતંકી સંગઠન જૈશ-એ-મોહમ્મદ દ્વારા કરાયેલા આ હુમલાને લઇ બન્ને દેશ વચ્ચે તીખા નિવેદનો પણ ચાલું છે.